b'\n_START_ARTICLE_\nFysiognomikk\n_START_PARAGRAPH_\nFysiognomikk er en foreldet l\xc3\xa6re om sammenhengen mellom menneskers psykiske egenskaper og deres fysiognomi, det vil ansiktstrekk og ytre kroppsbygning. Tilhengerne hevdet blant annet at en person kunne ha samme karaktertrekk som et dyr han eller hun liknet p\xc3\xa5._NEWLINE_Ordet fysiognomi (fra det greske physiognomonia, av physis, \xc2\xabnatur\xc2\xbb\xc2\xa0og gnome, \xc2\xaberkjennelse, innsikt\xc2\xbb) brukes om utseende, spesielt ansikter, men ogs\xc3\xa5 om kroppsfigur, den ytre oppbyggingen av planter, landskap og annet. I dag er alle former for systematisk l\xc3\xa6re om fysiognomi og karakteregenskaper oppfattet som pseudovitenskap helt uten grunnlag i virkeligheten. P\xc3\xa5 den annen side kan visse sinnslidelser vise seg i ansiktstrekkene, p\xc3\xa5 samme m\xc3\xa5te som pannerynker, smilerynker og liknende kan fortelle noe om en person.'